《和张赞卿喜雪》
明代·陆深

雪满琳居小洞天，阳春一曲为谁传。云低百尺阑干外，寒在半空楼阁边。

柳絮梨花俱不俗，瑶台玉署本通仙。洞庭新水东风里，会送江湖万斛船。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。